PREDLOG SPREMEMBE PRORAČUNA št. 5 K SPLOŠNEMU PRORAČUNU ZA LETO 2012

SPLOŠNI IZKAZ PRIHODKOV IZKAZ ODHODKOV PO ODDELKIH Oddelek III − Komisija

Ob upoštevanju:

– Pogodbe o delovanju Evropske unije (v nadaljnjem besedilu: PDEU), zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (v nadaljnjem besedilu: Pogodba Euratom), zlasti člena 106a Pogodbe Euratom,

– Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

– splošnega proračuna Evropske unije za proračunsko leto 2012, sprejetega 1. decembra 2011[2],

– spremembe proračuna št. 1/2012[3], sprejete 20. aprila 2012,

– spremembe proračuna št. 2/2012[4], sprejete 12. junija 2012,

– spremembe proračuna št. 3/2012[5], sprejete 5. julija 2012,

– predloga spremembe proračuna št. 4/2012[6], sprejetega 20. junija 2012,

Evropska komisija proračunskemu organu predlaga predlog spremembe proračuna št. 5 k proračunu za leto 2012.

SPREMEMBE IZKAZA PRIHODKOV IN ODHODKOV PO ODDELKIH

Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-en.htm). Temu dokumentu je za ponazoritev priložena angleška različica sprememb izkaza v proračunskem formatu.

KAZALO

1. Uvod.. 5

2. Uporaba Solidarnostnega sklada EU.. 5

3. Financiranje Solidarnostnega sklada EU.. 6

4. Sprememba proračunske vrstice. 7

5. Zbirna razpredelnica po razdelkih finančnega okvira.. 8

1. Uvod

Predlog spremembe proračuna (PSP) št. 5 za leto 2012 zadeva naslednje:

– uporabo Solidarnostnega sklada EU v znesku 670 192 359 EUR v odobritvah za prevzem obveznosti in odobritvah plačil v zvezi z nizom potresov v regiji Emilia-Romagna v Italiji maja 2012,

– spremembo proračunske vrstice 16 05 03 01 – Pripravljalni ukrep – Evropsko leto prostovoljstva 2011, da se pomišljaj v vrstici, namenjeni plačilom, nadomesti z zaznamkom pro memoria (p.m.), da se omogočijo končna plačila.

2. Uporaba Solidarnostnega sklada EU

Močan potres z magnitudo 5,9 po Richterjevi lestvici je 20. maja 2012 prizadel veliko območje severne Italije in povzročil hudo gmotno škodo v številnih mestih in vaseh, zlasti v okolici epicentra, predvsem v pokrajinah Modena in Ferrara v regiji Emilia-Romagna. 29. maja je državo prizadel še en močen potres z magnitudo 5,8 po Richterjevi lestvici z epicentrom nekoliko bolj zahodno. Obema je sledilo več hudih popotresnih sunkov. V potresih je življenje izgubilo 27 oseb, okoli 350 ljudi je bilo ranjenih, več kot 45 000 ljudi pa je bilo treba evakuirati. Hudo in obsežno gmotno škodo so utrpele zgradbe, infrastruktura, poslovni objekti, industrijska in kmetijska poslopja ter sektor bogate kulturne dediščine.

Italija je zato vložila vlogo za finančno pomoč iz Solidarnostnega sklada Evropske unije.

Službe Komisije so vlogo temeljito proučile v skladu z Uredbo Sveta (ES) št. 2012/2002 ter zlasti členi 2, 3 in 4 Uredbe. Povzetek najpomembnejših elementov ocene:

(1) Komisija je vlogo Italije prejela 27. julija 2012 v roku 10 tednov od nastanka prve škode, ki je bila zabeležena 20. maja 2012.

(2) Gre za potres, ki je naravna nesreča in zato spada v glavno področje uporabe Solidarnostnega sklada. Glavna potresa in na stotine popotresnih sunkov se je zvrstilo v nekaj tednih in so prizadeli območje v dveh pokrajinah regije Emilia-Romagna, njihove posledice pa so segale tudi v sosednje pokrajine in regiji Benečijo in Lombardijo. Po ustaljeni politiki v okviru Solidarnostnega sklada, ko več dogodkov iste vrste prizadene isto območje in se ti dogodki zvrstijo v sorazmerno kratkem času, se ti dogodki obravnavajo kot ena nesreča.

(3) Skupna neposredna škoda je osnova za izračun zneska finančne pomoči. Italijanski organi so skupno neposredno škodo ocenili na 13 273 736 063 EUR. Ta znesek pomeni 0,86 % BND Italije in za skoraj štirikrat presega prag za uporabo Solidarnostnega sklada, ki je za Italijo v letu 2012 določen v višini 3 607 milijonov EUR (tj. 3 milijarde EUR v cenah iz leta 2002). Ker ocenjena skupna neposredna škoda presega prag, se nesreča opredeli kot „večja naravna nesreča“ in tako spada v glavno področje uporabe Uredbe (ES) št. 2012/2002.

(4) Vloga vsebuje precej podroben opis posledic nesreče ter navaja ocenjeno škodo, razčlenjeno po sektorjih in regijah. Pri tem so se upoštevali zbrani podatki, ki jih je zagotovila nacionalna služba civilne zaščite. Po teh podatkih sta potresa hudo poškodovala osnovno infrastrukturo, zasebne domove, javne zgradbe, poslovne objekte in bogato kulturno dediščino na območju. Prebivalstvo je utrpelo hudo škodo. Prizadetih je bilo skoraj milijon ljudi v 106 občinah v 6 upravnih pokrajinah v regijah Emilia-Romagna, Benečija in Lombardija. Daleč največji del škode (skoraj 92 %) je bil zabeležen v regiji Emilia-Romagna, zlasti v pokrajinah Morena, Ferrara, Bologna in Reggio Emilia. Pokrajini Lombardija in Benečija sta bili prizadeti v manjšem obsegu, zabeležili sta nekaj manj kot 8 % oziroma 0,4 % skupne škode. Samo v regiji Emilia-Romagna je moralo okoli 45 000 oseb zapustiti svoje domove in si poiskati začasno rešitev za nastanitev. Večina prizadetega prebivalstva si je našla neodvisno nastanitev, kjer bo prejemala vladno podporo, medtem ko je okoli 16 000 oseb zaprosilo za pomoč, tako da so morale reševalne službe postaviti približno 90 zasilnih taborišč za zasilno nastanitev in notranjih bivalnih enot

(5) Prizadeto območje je gosto poseljeno in ima močno razvito gospodarstvo s številnimi podjetji v različnih industrijskih, proizvodnih in obrtnih panogah, od katerih jih je veliko nacionalnega pomena. Utrpela so ogromno gmotno škodo in porušen je bil velik del industrijskih poslopij. Obstaja tveganje, da se bodo morale te dejavnosti preseliti na druga območja. Kmetijska podjetja so utrpela precejšnjo škodo in to bo verjetno močno vplivalo na proizvode, kot sta sira Grana Padano in Parmigiano Reggiano ter balzamični kis. Splošno je mogoče pričakovati, da bodo proizvodnja, trgovina, kmetijske dejavnosti in druge gospodarske dejavnosti močno upadle. Zlasti je bila močno poškodovana bogata kulturna dediščina na tem območju. To škodo je še zlasti težko oceniti in ta točka je podrobno opisana v prilogi. Že samo v regiji Emilia-Romagna je popisana škoda trenutno ocenjena na 2 075 milijonov EUR.

(6) Službe Komisije so sklenile, da so – ob upoštevanju obsega nesreče in omejenega časa za oceno škode – metode, ki so jih italijanski organi uporabili za oceno različnih vrst škode, na splošno dovolj podrobne in verodostojne.

(7) Stroški bistvenih nujnih ukrepov, ki izpolnjujejo pogoje iz člena 3(2) Uredbe (ES) št. 2012/2002, po ocenah italijanskih organov znašajo 714 672 825 EUR in so razčlenjeni na štiri vrste, določene v navedeni uredbi. A) takojšnja usposobitev infrastrukture, B) zagotovitev začasne nastanitve in reševalnih služb, C) zagotovitev preventivne infrastrukture in takojšnja zaščita kulturne dediščine ter D) ureditev prizadetih območij. Daleč največji delež stroškov reševalnih ukrepov v znesku več kot 465 milijonov EUR se nanaša na dejavnosti v zvezi z začasno nastanitvijo okoli 43 000 oseb za do tri leta, od tega 155 milijonov EUR za modularne bivalne enote. Skoraj 90 milijonov EUR stroškov se nanaša na popravila osnovne infrastrukture in več kot 60 milijonov EUR stroškov na ukrepanje reševalnih služb. Vrste ukrepov, ki naj bi se dejansko financirali iz Sklada, bodo natančno določene v izvedbenem sporazumu.

(8) Prizadeto območje je upravičeno do sredstev iz strukturnih skladov (2007–2013) kot „regija konkurenčnosti in zaposlovanja“.

(9) Italijanski organi so navedli, da za upravičene stroške ni zavarovalnega kritja.

Iz zgoraj navedenih razlogov se predlaga, da se vloga Italije v zvezi z nizom potresov maja 2012 sprejme na podlagi merila „večje nesreče“ in da se uporabi Solidarnostni sklad.

3. Financiranje Solidarnostnega sklada EU

Skupni letni proračun, ki je na voljo za Solidarnostni sklad, znaša 1 000 milijonov EUR. Ker je bila solidarnost osrednji razlog za ustanovitev Sklada, Komisija meni, da bi morala biti pomoč iz Sklada progresivna. To pomeni, da bi bilo treba v skladu z dosedanjo prakso za delež škode, ki presega prag (0,6 % BND oziroma 3 milijarde EUR v cenah iz leta 2002, pri čemer se upošteva nižji znesek), nameniti večjo intenzivnost pomoči kot za delež škode pod tem pragom. Stopnja, ki se je v preteklosti uporabljala za dodelitev sredstev za večje nesreče, znaša 2,5 % skupne neposredne škode pod pragom za uporabo Sklada in 6 % nad pragom. Metodologija za izračun pomoči iz Solidarnostnega sklada je bila določena v Letnem poročilu o Solidarnostnem skladu za obdobje 2002–2003, sprejela pa sta jo Svet in Evropski parlament.

Predlaga se, da se tudi tokrat uporabijo enaki deleži in odobrijo naslednji zneski pomoči:

|| || || || || (v EUR)

|| Priznana neposredna škoda || Prag || Znesek na podlagi stopnje 2,5 % || Znesek na podlagi stopnje 6 % || Skupni znesek predlagane pomoči

Potresi v Italiji 2012 || 13 113,498 mio. || 3 606 mio. || 90 165 575 || 580 026 784 || 670 192 359

Skupaj || || || || || 670 192 359

Kar zadeva financiranje ustreznih odobritev plačil, službe Komisije trenutno posodabljajo svoje napovedi potreb po plačilih do konca leta 2012 in bodo predložile svoje zahtevke za prilagoditev odobritev plačil.

Predhodna analiza možnosti za kritje povečanih potreb po odobritvah plačil na nekaterih proračunskih vrsticah z zneski na drugih vrsticah, ki bi sicer ostali neporabljeni, kaže na splošno pomanjkanje odobritev plačil ob koncu leta, kar namerava Komisija pokriti s predlogom spremembe proračuna (DAB 6/2012), ki ga bo predstavila sredi oktobra 2012.

Zato Komisija predlaga ustrezno povečanje obsega odobritev plačil za financiranje uporabe Solidarnostnega sklada.

Komisija poziva k hitremu ukrepanju, da bodo prizadete regije prejele ustrezno pomoč in bo podpora izplačana takoj po sprejetju tega predloga. Vendar se bo morda treba v primeru poznega sprejetja predloga in sklenitve izvedbenega sporazuma z zadevno državo članico zateči k določbam člena 9 finančne uredbe (prenos odobritev).

4. Sprememba proračunske vrstice

Pripravljalni ukrep Evropsko leto prostovoljstva 2011 je bil vzpostavljen leta 2010. V skladu s členom 49 finančne uredbe se lahko ustrezne odobritve za prevzem obveznosti za pripravljalne ukrepe vključijo v proračun največ tri zaporedna proračunska leta. Vendar pa se lahko plačila zaključijo tudi pozneje.

Med drugimi ukrepi je bil leta 2010 z zavezništvom (Evropski center prostovoljstva) podpisan sporazum o donaciji, ki zajema koordinacijo dejavnosti civilne družbe na evropski ravni v okviru Evropskega leta prostovoljstva 2011 (oblikovanje agende za prostovoljsko politiko v Evropi, mobilizacija, krepitev zmogljivosti in razširjanje).

Predhodno financiranje je bilo plačano v letu 2010. Končno poročilo z zahtevki za končno plačilo je bilo prejeto šele v drugi polovici junija 2012.

Za kritje tega končnega plačila bo Komisija prerazporedila sredstva znotraj istega proračunskega poglavja. Vendar pa se lahko v skladu s členom 25 finančne uredbe proračunska sredstva prerazporedijo samo na proračunske postavke, za katere so v proračunu odobrena sredstva ali imajo zaznamek (p.m.). V proračunu za leto 2012 zadevna proračunska vrstica, 16 05 03 01 – Pripravljalni ukrep – Evropsko leto prostovoljstva 2011, je pod odobritvami plačil vnesen samo „pomišljaj“, tako da prerazporeditev ni mogoča. Zato se predlaga, da se ta pomišljaj nadomesti z zaznamkom (p.m.), s čimer se bo omogočila prerazporeditev.

5. Zbirna razpredelnica po razdelkih finančnega okvira

Finančni okvir razdelek/podrazdelek || Finančni okvir 2012 || Proračun 2012 (vključno s SP 1–3/2012 in PSP 4/2012) || PSP 5/2012 || Proračun 2012 (vključno s SP 1–3/2012 in PSP 4–5/2012)

OPO || OP || OPO || OP || OPO || OP || OPO || OP

1. TRAJNOSTNA RAST || || || || || || || ||

1a. Konkurenčnost za rast in zaposlovanje || 14 853 000 000 || || 15 403 000 000 || 11 482 916 106 || || || 15 403 000 000 || 11 482 916 106

razlika do zgornje meje || || || –50 000 000 || || || || –50 000 000 ||

1b. Kohezija za rast in zaposlovanje || 52 761 000 000 || || 52 752 576 141 || 43 835 746 321 || || || 52 752 576 141 || 43 835 746 321

razlika do zgornje meje || || || 8 423 859 || || || || 8 423 859 ||

Skupaj || 67 614 000 000 || || 68 155 576 141 || 55 318 662 427 || || || 68 155 576 141 || 55 318 662 427

razlika do zgornje meje[7] || || || –41 576 141 || || || || –41 576 141 ||

2. OHRANJANJE IN UPRAVLJANJE NARAVNIH VIROV || || || || || || || ||

od tega: odhodki, povezani s trgom, in neposredna izplačila || 48 093 000 000 || || 43 969 637 305 || 43 875 978 049 || || || 43 969 637 305 || 43 875 978 049

Skupaj || 60 810 000 000 || || 59 975 774 185 || 57 034 220 262 || || || 59 975 774 185 || 57 034 220 262

razlika do zgornje meje || || || 834 225 815 || || || || 834 225 815 ||

3. DRŽAVLJANSTVO, SVOBODA, VARNOST IN PRAVICA || || || || || || || ||

3a. Svoboda, varnost in pravica || 1 406 000 000 || || 1 367 806 560 || 835 577 878 || || || 1 367 806 560 || 835 577 878

razlika do zgornje meje || || || 38 193 440 || || || || 38 193 440 ||

3b. Državljanstvo || 699 000 000 || || 715 498 462 || 666 761 862 || 670 192 359 || 670 192 359 || 1 385 690 821 || 1 336 954 221

razlika do zgornje meje || || || 1 563 220 || || || || 1 563 220 ||

Skupaj || 2 105 000 000 || || 2 083 305 022 || 1 502 339 740 || 670 192 359 || 670 192 359 || 2 753 497 381 || 2 172 532 099

razlika do zgornje meje[8] || || || 39 756 660 || || || || 39 756 660 ||

4. EU KOT GLOBALNI AKTER || 8 997 000 000 || || 9 405 937 000 || 6 955 083 523 || || || 9 405 937 000 || 6 955 083 523

razlika do zgornje meje[9] || || || –150 000 000 || || || || –150 000 000 ||

5. UPRAVA || 8523 000 000 || || 8 279 641 996 || 8 277 736 996 || || || 8 279 641 996 || 8 277 736 996

razlika do zgornje meje[10] || || || 327 358 004 || || || || 327 358 004 ||

SKUPAJ || 148 049 000 000 || 141 360 000 000 || 147 900 234 344 || 129 088 042 948 || 670 192 359 || 670 192 359 || 148 570 426 703 || 129 758 235 307

razlika do zgornje meje || || || 1 209 764 338 || 12 445 957 052 || || || 1 209 764 338 || 12 445 957 052

[1] UL L 248, 16.9.2002, str. 1.

[2] UL L 56, 29.2.2012, str. 1.

[3] UL L 184, 13.7.2012, str. 1.

[4] UL L 214, 10.8.2012, str. 1.

[5] UL L 221, 17.8.2012, str. 1.

[6] COM(2012) 340 final.

[7] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR). 50 milijonov EUR nad zgornjo mejo se financira z uporabo instrumenta prilagodljivosti.

[8] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[9] Pri razliki v razdelku 4 za leto 2012 se ne upoštevajo odobritve, povezane z rezervo za nujno pomoč (258,9 milijona EUR). 150 milijonov EUR nad zgornjo mejo se financira z uporabo instrumenta prilagodljivosti.

[10] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 84 milijonov EUR pri prispevkih osebja za pokojninsko shemo.